Aracajú
Store norske leksikon,Geografi,Verdens geografi,Sør-Amerikas geografi,Brasils geografi
Aracaju er en kommune og havneby i Brasil, hovedstad i delstaten Sergipe. Byen har 657 013 innbyggere (IBGE, estimat for 2019) og er et regionalt handels- og industrisenter.
Siden det nasjonale oljeselskapet Petrobras etablerte seg i Aracaju på 1970-tallet har det vært betydelig aktivitet knyttet til petroleumsvirksomhet utenfor kysten. Fra havnen utskipes blant annet bomull, sukker, ris og bananer. Aracaju ble grunnlagt som Sergipes hovedstad i 1855 på grunn av sin gode havn og var den andre planlagte byen i Brasil (etter Teresina). Byen ble planmessig anlagt etter en geometrisk skisse med gater i rutenettmønster. Les mer i Store norske leksikon Brasils geografi Brasils befolkning